বাংলার মিষ্টি নিয়ে গবেষণা করছেন যে সমস্ত ঐতিহাসিক তাঁদের কথা থেকেই জানা যাচ্ছে যে এই বাংলার একটি অতি প্রসিদ্ধ মিষ্টান্ন ‘লেডিকেনি’ আসলে তৈরি হয়েছিল তৎকালীন বড়লাট ব্রিটিশ ভারতের প্রথম ভাইসরয় লর্ড ক্যানিং-এর স্ত্রী শার্লট লেডি ক্যানিং-এর জন্মদিনের স্মারক বা উপহার হিসেবে। আনুমানিক ১৮৫৬-য় কলকাতার বিখ্যাত ভীমচন্দ্র নাগের মিষ্টান্নের দোকানে জন্ম নিয়েছিল সুস্বাদু এই মিষ্টি! আজও কিন্তু জনপ্রিয় হয়ে রয়ে গিয়েছে এই মিষ্টি। অথচ যাঁর নামে এই মিষ্টির নামকরণ, তিনি কিন্তু আজও নিভৃতে রয়ে গিয়েছেন। ব্যারাকপুর থেকে মৃত্যুর পর ওঁর স্মৃতি স্থানান্তরিত হয়ে এখন রয়েছে সেন্ট জন’স চার্চে।